এ বধ্যভূমিতে মৃত্যুর মুখোমুখি দাঁড়িয়েছিলেন মুক্তিযুদ্ধের অন্যতম সংগঠক মন্তজীর আলী। তাকে অমানুষিক নির্যাতনের শিকার হতে হয়। থানা পশু হাসপাতালের দক্ষিণ দিকে একটি বধ্যভূমি রয়েছে। ঘোলসা গ্রামের বলাই দাসকে এখানে এনে হায়েনারা বেয়নেট দিয়ে খুঁচিয়ে খুঁচিয়ে হত্যা করে। এছাড়া মদনলাল নামের আরেক ব্যক্তিকেও হত্যা করা হয় এখানে। এ বধ্যভূমিতে স্বাধীনতার পর আরো অনেক মৃত মানুষের হাড় ও কঙ্কাল পাওয়া যায় বলে জানা গেছে। এছাড়া উপজেলার নিজবাহাদুরপুর, তালিমপুর, সুজানগর, দক্ষিণভাগ (উত্তর), দক্ষিণভাগ (দক্ষিণ) ইউনিয়নে পাকসেনাদের অস্থায়ী ক্যাম্পের পাশে রয়েছে নাম না জানা অনেক লোকের জীবন বিসর্জনের কাহিনী।